Anselm Eckart

Anselm Eckart (fullt navn Anselm  Anselm Franz Dominik von Eckart; født 4. august 1721 i Mainz i Tyskland; død 29. juni 1809 i Polatsk) var en tysk katolsk prest tilhørende jesuittordenen, misjonær og naturforsker  i Brasil.

Liv og virke

Bakgrunn 
Eckart stammet fra en innflytelsesrik familie av rettslærde som gjennom generasjoner var beskjeftiget ved det erkebiskoppelige hoffrettskammer i Mainz. Han bestemte seg for å bli jesuitt, og inntrådte i 1740 i hjembyen i dens overrhinske ordensprovins.

Prest, misjonær 
Etter prestevielsen i 1751 ble han utsendt i 1752 via Genova og Lisboa som misjonær ved Rio Xingu, en av Amazonasflodens større sideelver dypt inne i Brasils regnskogsområder. Det var den gang lite sikker informasjon om det søramerikanske innlandets geografi; og elveforløpet her i misjonsområdene understilt det portugisiske patronatsystemet visste man lite.

Fra 1754 virket han også ved en misjonsstasjon ved Rio Madeira, og senere i Trocano.

Fange i Portugal i 18 år 
Etter 1759, da jesuittordenen i Brasil og Portugal var blitt oppløst som følge av startsminister Sebastião José de Carvalho e Melos kirkepolitikk, ble jesuittmisjonærene satt i fengsel. Pater Anselm Eckart satt fengslet i atten år i Lisboa før han til slutt ble løslatt i 1777.

Etter fangenskapet 
Fire år før løslatelsen hadde paven fitt etter for stormaktenes press og opphevet jesuittordenen. 

Ved hjemkomsten til Tyskland fikk han bosette seg i huset til sin storebror, den kurmainziske geheimråd og tollskriver av Bingen am Rhein Heinrich Christian Adam Eckart . Der nedtegnet han sine misjonariske og naturvitenskapelige erfaringer og innsikter. I sine skrifter beskrev han hverdagen som misjonær blant indianerne i Amazonas, om indianernes kår, og skildret sine og sine medbrødres ledelser i de underjordiske fangehullene under den lange tiden i fangenskap i Almeida og St. Julian. 

I 1792 flyktet han unna de franske revolusjonsstyrker og kom seg til Nürnberg. 

I år 1803 reiste Eckart til Russland, der jesuittordenen ikke var forbudt. Der ble pater Eckhart gjenintegrert i ordenen. Han virket en tid som novisemester i Dünaburg (Daugavpils i dagens Latvia), og ble senere forflyttet til ordenens kollegium lenger inne i Russland, i Polatsk. Han døde 29. juni 1809 i Polatsk, som i dag er del av Belarus.

Referanser

Litteratur 
 Nelson Papavero, Antonio Porro (utg.): Anselm Eckart SJ e o Estado do Grao-Pará e Maranhao Setecentista (1785) (= Anselm Eckart SJ und die Staatsprovinz von Groß-Para und Maranhao im 18. Jahrhundert), Museo Goeldi, Belém, 2013, ISBN 978-85-61377-73-1
 Antonio Porro: Uma crônica ignorada: Anselm Eckart e a Amazônia setecentista, Universitetet i São Paulo,  São Paulo, Brasil

Tyske jesuitter
Tyske katolske prester
Tyske misjonærer
Misjonærer i Brasil
Tyske etnografer
Tyske forfattere
Personer fra Mainz